Nicolas Gigault

Nicolas Gigault (ca. 1627 – 1707) var en fransk organist og komponist.

Lite er kjent om Gigaults liv, men han virket hele livet som organist ved forskjellige kirker i Paris. Han var en etterspurt utøverPyle 1991, 42. og orgelbygger-konsulentPyle 1991, 43..

Gigault publiserte to samlinger orgelmusikk, Livre de musique dédié а la Très Saincte Vierge (1682) og Livre de musique pour l'orgue (1685).

Den første inneholder de første kjente eksemplene av fransk noël (variasjoner over en julesang) og en allemande. Variasjonene over julesanger og -salmer beveger seg alltid fra tostemt til firestemt og han bruker en noe rigid variasjonsteknikk.Apel 1972, 729.Howell, Sabatier, Grove. I forordet antyder Gigault at stykkene kan framfører på valgfritt instrument, for eksempel to gamber, en lutt, etc.

Den andre samlingen inneholder 184 stykkerPyle 1991, 71. av ulike former; franske dialogues og récits, orgelmesser, fuger, salmene Pange lingua, Veni Creator og en Te Deum. Samlingen er sannsynligvis ment som en oppsummering av Gigaults stil, heller enn en bok for mindre drevne organister; musikken er til dels ganske sofistikert og krever en dyktig utøver.Pyle 1991, 92.

 Referanser 

 Litteratur 
Howell, Almonte; Sabatier, François. "Nicolas Gigault", Grove Music Online, ed. L. Macy (hentet 28. november 2006), grovemusic.com (for abonnenter).
 Pyle, Daniel Sherman. 1991. Nicolas Gigault's Livre de Musique Pour L'Orgue as a Source on Notes Inégales. Avhandling, University of Rochester.

 Eksterne lenker 



Kategori:Franske komponister
Kategori:Barokkomponister
Kategori:Personer fra Paris